În sezonul cald, muştele ne invadează casa, fiind cu totul enervante, mai ales că acestea pot contamina foarte ușor suprafețele și mâncarea.
În urma cercetărilor, oamenii de ştiinţă au descoprit că muștele sunt purtătoarele a peste 65 de boli diferite.
Acestea se strecoară cu ușurință în casă, fiind greu de îndepărtat, motiv pentru care mulți oameni apelează la soluțiile speciale găsite în comerț pentru a le elimina.
Cu toate acestea, substanțele toxice existente în aceste produse sunt periculoase pentru sănătatea nostră, a copiilor și a animalelor de companie.
În acest caz, este bine să ne orientăm atenția către alte metode de a ține muștele la distanță.
De exemplu, există un truc la îndemâna oricui, care reuşeşte să ţină la distanţă muştele, fără a folosi substanţe toxice.
Tot ce ai nevoie este o pungă din plastic, apă şi câteva monede. Pentru ca acest truc să funcţioneze, trebuie să umpli punga din plastic cu apă şi să adaugi în interior cinci sau şase monede (acestea pot fi înlocuite cu folie de aluminiu).
Punga ar trebui să fie plasată deasupra uşii sau lângă o fereastră. Există mai multe teorii legate de acest truc care ţine la distanţă muştele, însă cele mai multe dintre ele sunt legate de ochii muştelor.
Din cauza pungilor cu apă, muştele au impresia că se află lângă o întindere mare cu apă, lucru de care acestea se feresc.
O altă teorie susține că muştele se sperie de reflexia lor în punga cu apă și părăsesc zona, potrivit express.co.uk.